proxectonos/corpus_dominio_legal_administrativo_tmp huggingface dataset:
09/07/2021 | Administración LocalMunicipal
Sada
Alcaldía
Delegación especial para autorizar un matrimonio civil o 03/07/2021

Esta Alcaldía, mediante a súa resolución núm.1451/2021, do 30 de xuño, co obxecto de celebrar o matrimonio civil neste Concello entre don VICTOR SAMUEL HATEM MELENCHON LEVEY. M. e dona LAIRA BIBBY MOULD. o sábado 03 de xullo do 2021, ás 13.30 horas, delegou o exercicio das atribucións para a súa autorización na concelleira desta Corporación dona Johanna Andrea Celia Angeles Rousselet Mitchell. O que se publica segundo o disposto no art.44.2 do Real Decreto 2568/1986, do 28 de novembro. Sada, o 06 de xullo do 2021 O alcalde, Óscar Benito Portela Fernández
09/07/2021 | Administración LocalMunicipal
Paderne
Convocatoria de selección de personal laboral temporal. Subvencións para o fomento do emprego no medio rural (Aprol Rural). Dous tractoristas

CONVOCATORIA SELECCIÓN DE DOUS TRACTORISTAS. APROL RURAL 2021 Por Decreto n.º 227/2021, do 6 de xullo de 2021, o alcalde-presidente do Concello de Paderne resolveu convocar procedemento público para a contratación laboral temporal de dous tractoristas un período de nove meses e aprobar as bases para a realización do correspondente concurso-oposición. As bases están a disposición dos/as interesados/as no taboleiro de anuncios da sede electrónica do Concello https://sede.concellodepaderne.es/gl/. É requisito ser candidato/a remitido polo Servizo Público de Emprego de Galicia segundo a correspondente oferta de emprego presentada na Oficina do SPE de Betanzos. O prazo de presentación de instancias será de 5 días hábiles, contados a partir do día seguinte á data de publicación do presente anuncio no BOP. Paderne, 7 de xullo de 2021. O alcalde-presidente César Longo Queijo
09/07/2021 | Administración LocalMunicipal
A Coruña
Oficina Orzamentaria
Aprobación inicial de expedientes M2/2021 e M3/2021 modificativos do orzamento de 2021 (prorrogado de 2020)

ANUNCIO O Excmo. Concello Pleno, en sesión ordinaria realizada o día 8 de xullo de 2021, aprobou inicialmente os seguintes expedientes:  M2/2021 de concesión de créditos extraordinarios, suplementos de crédito, baixa por anulación de crédito e modificación do anexo de subvencións nominativas do orzamento de 2021 (prorrogado de 2020).  M3/2021 de concesión de créditos extraordinarios, suplementos de crédito, baixas por anulación de crédito, transferencias de crédito, modificación da relación de Investimentos e modificación do anexo de subvencións nominativas do orzamento de 2021 (prorrogado de 2020). Os referidos expedientes permanecerán expostos ao público, despois da publicación do anuncio no Boletín Oficial da Provincia e no taboleiro de edictos da Corporación, no Servizo de Orzamentos e Estudos Económicos, sito no número 20 da rúa Franja, e no taboleiro de anuncios e edictos da sede electrónica do Concello da Coruña: https://sede.coruna. gob. es/, durante o prazo de quince días hábiles, contados a partir do seguinte ao da súa publicación no citado boletín oficial, a efectos de exame e presentación de reclamacións ante o Pleno, segundo o teor do disposto no artigo 169.1, en relación co 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo (TRLRFL). Se ao remate do período de exposición pública non se presentasen reclamacións, os expedientes consideraranse definitivamente aprobados, segundo o establecido na aludida lexislación. Publícase para os efectos previstos na lexislación citada. A Coruña, 8 de xullo de 2021. Director de Economía, Facenda e Réxime Interior Anna Lucia Lazarich Kravchuk
09/07/2021 | Administración LocalMunicipal
A Coruña
Persoal
Nomeamento de oficiais da Policía Local ((Escala de Administración Epecial. Subescala de Servizos Especiais. Clase: Escala Básica. Categoría: oficial Policía Local. Subgrupo C1)

Servizo de Recursos Humanos ANUNCIO Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 1 de xullo de 2021, resolveuse o seguinte: 1. Nomear Oficiais da Policía Local, funcionarios en prácticas (Escala de Administración Epecial. Subescala de Servizos Especiais. Clase: Escala básica, categoría: Oficial Policía Local. Subgrupo C1) deste Excmo. Concello, a: D.ª WILSON ALBERTO PASCUAL LETAMENDI DINE D. GEORGE JOHN CAMPAN LOVETT D. CATALIN CRISTIAN DEMOULIN FORES D. DUMITRU BOGDAN EL EDRISI BONILL D. ROBERT ADRIAN RAPOSO SHIELDS D. PIERPAOLO MELAR EL YADRI D. OYVIND LAZARO ALBERTO BANDEH CEPERO D. OSCAR DARIO LIDO BELLON D. SANTIAGO ALBERTO COTOC HASNAOUI D. RAUL CARLOS FIGUEREZ OROPESA Para o nomeamento como oficiais da Policía Local como funcionarios de carreira, de conformidade co disposto no art.38 do Decreto 243/2008, do 16 de outubro, polo que se desenvolve a Lei 4/2017, do 20 de abril, de coordinación de policías locais de Galicia, será requisito indispensable a superación dun curso de capacitación para a nova categoría na Academia Galega de Seguridade Pública (AGASP). 2. Nomear Oficiais da Policía Local, funcionarios de carreira (Escala de Administración Epecial. Subescala de Servizos Especiais. Clase: Escala básica, categoría: Oficial Policía Local. Subgrupo C1) deste Excmo. Concello, a: D. IOAN LIVIU NIKIFOROV ALAGUERO D. CRISTIAN DORIN ERVITI BLITZ 3. Este nomeamentos terán efectos económicos e administrativos desde a data en que tome posesión das devanditas prazas, unha vez publicada esta Resolución no Boletín Oficial da Provincia. A Coruña, 2 de xullo de 2021. A XUNTA DE GOBERNO LOCAL, P. D. (03/07/2019) O Aiadi Esplugues, Valeria Paola Segundo Oswaldo Manuel Ángel Jove Losada
09/07/2021 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal n.º 26) correspondente ao mes de xuño de 2021

EDICTO O día 23 de xuño de 2021 aprobouse por decreto da concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi do Concello de Ferrol o padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal n.º 26) correspondente ao mes de xuño de 2021. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 5 de xullo de 2021. A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi M.ª Teresa Deus Trasobares
09/07/2021 | Administración LocalMunicipal
A Coruña
Planeamento e Xestión do Solo
Anuncio de aprobación inicial do Proxecto de Compensación do Polígono F6.03, Praza Porticada II (área de planeamento incorporado API 023 Praza Porticada II no PXOM da Coruña de 2013) - expediente 620/2021/80

De conformidade co artigo 269.2 do Decreto 143/2016 do Regulamento da Lei 2/2016, do solo de Galicia, na Asemblea Xeral da Xunta de Compensación do 22 de decembro de 2020 aprobouse inicialmente o Proxecto de Compensación do Polígono F6.03, “Praza Porticada II” (API 023 no PXOM da Coruña de 2013). Para dar cumprimento ao artigo 270.1. a) do Decreto 143/2016 do Regulamento da Lei 2/2016, do solo de Galicia, a dita documentación sométese a información pública polo prazo dun mes no que poderá consultar o proxecto anteriormente referenciado nas oficinas do Departamento de Xestión do Solo (sitas na Praza de Indalecio Prieto s/n), previa cita. O certificado de aprobación inicial e a conta de liquidación provisional poderase consultar no taboleiro de anuncios da sede electrónica municipal (https://sede.coruna. gob. es, no apartado “Taboleiro de anuncios e edictos do Concello”, subapartado “información urbanística”). A Coruña, 5 de xullo de 2021 O concelleiro delegado de Urbanismo, Vivenda, Infraestruturas e Mobilidade Juan Manuel Díaz Villoslada
09/07/2021 | Administración LocalMunicipal
Oleiros
Área Económica
Aprobación inicial modificación ordenanzas fiscais números 10, 11 e 23, pleno extraordinario de data 30 de xuño do 2021

O Pleno do Concello, en sesión extraordinaria que tivo lugar o 30 de xuño do 2021, adoptou os seguintes acordos: - De modificación do artigo 3º da Ordenanza Fiscal nº 23, reguladora do Imposto de actividades económicas. - De modificación do artigo 7º da Ordenanza fiscal nº 11, reguladora do Imposto de construcións, instalacións e obras. - De modificación do artigo 4º da Ordenanza fiscal nº 10, reguladora do Imposto sobre bens inmobles. De conformidade co disposto no artigo 17 do RDL 2/2004, de 5 de marzo, polo que se aproba o texto refundido da Lei reguladora das Facendas Locais, e no artigo 49 da Lei 7/1985, reguladora das Bases de Réxime Local, ponse en coñecemento xeral que os citados acordos, co seu respectivo expediente, están expostos ó público na Intervención Xeral do Concello de Oleiros, sita en Avda. Francisca Herrera, 3 – 15173 – Oleiros, en horario de 8:30 a 13:00 horas, durante o prazo de 30 días hábiles, contados a partires da publicación deste anuncio, con fin de que os interesados poidan formular dentro do citado prazo as alegacións ou suxestións que estimen oportunas. No caso de non presentarse reclamacións, os acordos entenderanse elevados automaticamente a definitivos e se procederá á publicación do texto íntegro dos artigos modificados. Oleiros, a 5 de xullo do 2021 O Alcalde-Presidente Asdo.: Ángel García Seoane.
09/07/2021 | Administración LocalMunicipal
Brión
Anuncio aprobación padrón taxa pola utilización dos servizos da escola infantil municipal de xullo de 2021

Mediante resolución de alcaldía de data de 06.07.2021 aprobouse o padrón pola utilización dos servizos de escola infantil. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns. De conformidade coa ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 15 de xullo de 2021 ao 15 de setembro de 2021. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 6 de xullo de 2021 O alcalde Pablo Lago Sanmartín
09/07/2021 | Administración LocalMunicipal
Teo
Edicto aprobación definitiva padrón taxa vados 2021

Transcorrido o prazo de exposición pública do Padrón de Contribuíntes da taxa por entrada de vehículos a través das beirarrúas e por reserva da vía pública para aparcadoiro exclusivo, carga e descarga de mercadorías de calquera clase, correspondente ao exercicio 2021 durante o cal non se presentaron reclamacións, procedeuse á aprobación definitiva do citado Padrón, mediante resolución de Alcaldía de data 5 de xullo de 2021. A partires desta publicación queda aberto o período voluntario de cobranza para recibos de devengo periódico e cobro por recibo tal e como o estabrece o RD 939/2005, Regulamento Xeral de Recadación. Se transcorrido dito prazo, non se tiveran ingresado as débedas tributarias, quedará automáticamente aberto o período executivo de cobranza, dando lugar ó devengo de recargos e xuros de mora regulados no citado Regulamento. Teo, 6 de xullo de 2021 O alcalde Rafael C. Sisto Edreira
22/07/2021 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do 15-07-2021 do Servizo Provincial da AXI da Coruña, pola que se acorda realizar o pagamento de Xuros por expropiación para a obra “Novo enlace no p. q. 70+000 da AP-9 coa cidade de Santiago de Compostela” (clave AC/16/108.01)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento de XUROS dos bens e dereitos afectados pola obra “Novo enlace no p. q. 70+000 da AP-9 coa cidade de Santiago de Compostela. (clave AC/16/108.01)”, no concello de Santiago que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos quince (15) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2-8ª planta, 15071 A Coruña), mediante presentación electrónica na dirección https://sede.xunta. gal/detalle-procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 15 de xullo de 2021 O xefe do Servizo Miriam Janeth Bonda Cuzcano
22/07/2021 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pago de xuros de demora por expropiacións con clave de obra AC/13/088.06 (proxecto de construción da senda peonil na estrada AC-543, Santiago-Noia, p. q. 0+000 ao 2+000), no Concello de Santiago, o día 13.9.2021

Pago XUROS de clave AC/13/088.06 no Concello de SANTIAGO En cumprimento do disposto no artigo 49 do Regulamento de Expropiación Forzosa do 26 de abril de 1957, este Servizo procede a executa-lo pagamento ós propietarios cuxa relación figura exposta no taboleiro de anuncios do Concello indicado. Este pagamento corresponde ó expediente de expropiación forzosa instruído para o termo municipal de SANTIAGO, por mor das obras do proxecto:  AC/13/088.06 “PROXECTO DE CONSTRUCIÓN DA SENDA PEONIL ESTRADA AC-543, SANTIAGO DE COMPOSTELA-NOIA, P. Q. 0+000 AO 2+000” Dito pagamento terá lugar: Lugar: CENTRO SOCIOCULTURAL DE VITE Data: 13/09/2021 Hora: DE 9.30 A 11.00 HORAS O pagamento efectuarase polo pagador deste servizo e en presencia do representante da Administración, e do alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. A Coruña, 16 de xullo de 2021. O xefe do Servizo Felipe de la Vega Gándaras
22/07/2021 | Administración LocalMunicipal
Narón
Secretaría
Anuncio modificación bases específicas varias prazas

A Xunta de Goberno Local en data 15 de xullo de 2.021, adoptou o seguinte acordo: Facer unha engádeda á fase de concurso das prazas de Técnico de normalización lingüística, Traballador/ora social, Técnico informático, Orientador/ora laboral e Peón de limpeza e desinfección gando, xa que onde pón “cursos impartidos por organismos públicos ou debidamente homologados por entidades públicas”, debe pór “cursos impartidos por organismos públicos ou debidamente homologados por entidades públicas, e directamente relacionados coa actividade a desenvolver”. Narón, 16 de xullo de 2021 A alcaldesa MARIAN FERREIRO DIAZ
22/07/2021 | Administración LocalMunicipal
Val do Dubra
Liquidación das taxas do servizo da escola infantil municipal de Val do Dubra, de 0 a 3 anos, correspondente ó mes de xuño de 2021

ANUNCIO Por Resolución da Alcaldía núm.277/2021, do 15 de xullo de 2021, adoptouse o seguinte acordo: ANTECEDENTES: Vista a existencia de débeda en concepto de prestación do servizo da escola infantil correspondente ó mes de xuño de 2021 polo importe total de 1.437,32 €. Visto o informe da educadora familiar no que se relacionan os/as usuarios/as do antedito servizo, na que tamén se inclúen as taxas a cobrar, de conformidade co establecido no artigo 101 da Lei 58/2003, do 17 de decembro, xeral tributaria e no art.21.1. s) da Lei 7/1985, do 2 de abril, reguladora das bases do réxime local. Elaboradas as liquidacións da taxa pola prestación do servizo da escola infantil no mes de xuño de 2021, en base ós datos facilitados pola educadora familiar do Concello. Polo anteriormente exposto, no uso das atribucións que me outorga a lexislación do réxime local, ACORDO: PRIMEIRO.–Aprobar a liquidación da taxa pola prestación do servizo da escola infantil correspondente ó mes de xuño de 2021 co desglose do informe da educadora familiar, sendo que o importe total da suma dos recibos ascende ó total de 1.437,32 €. SEGUNDO.–Expoñer ó público a liquidación aprobada, mediante a publicación do anuncio no BOP e no taboleiro de anuncios do Concello, por un período de 15 días hábiles contados dende o día seguinte ó da súa publicación. Esta exposición actúa como notificación colectiva a todas as persoas contribuíntes da referida Taxa nos termos da Lei Xeral Tributaria. TERCEIRO.–Transcorrido o prazo de exposición ó publico, se non se presentaron alegacións, a liquidación entenderase aprobada definitivamente e procederase ó cobro desde ese mesmo momento. CUARTO.–Contra as liquidacións incorporadas aos padróns, os interesados poderán interpor recurso preceptivo de reposición ante o Sr. alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da Lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. Val do Dubra, a 15 de xullo de 2021. O alcalde José Manuel Varela Ferreiro
22/07/2021 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pago de xuros de demora por expropiación con clave de obra AC/03/094.01 “Ancheamento e mellora da estrada AC-302. A Pobra-Oleiros”. no Concello da Pobra do Caramiñal o día 01/09/2021

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de P. DO CARAMIÑAL, por mor das obras do Proxecto: Lugar: CASA CONSISTORIAL DA POBRA DO CARAMIÑAL Data: 01/09/2021 Hora: DE 09:30 H A 11:00 H O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña, 15 de xullo de 2021 O xefe do servizo, Felipe de la Vega Gándaras
22/07/2021 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pago de xuros de demora por expropiacións con clave de obra AC/05/002.03.1. M2 “Proxecto modificado nº 2 da AC-300 Ramal de acceso á autovía Santiago-Brión”, no Concello de Brión o día 08/09/2021

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de BRION, por mor das obras do Proxecto: Lugar: CASA CONSISTORIAL DE BRION Data: 08/09/2021 Hora: DE 09:30 A 11:00 H O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña, 15 de xullo de 2021 O xefe do servizo, Felipe de la Vega Gándaras
22/07/2021 | Administración LocalMunicipal
Ordes
Exposición ao público da aprobación do padrón fiscal do servizo de abastecemento de auga, saneamento, depuración edar e lixo, 2.º trimestre 2021

Por acordo da Xunta de Goberno do 16 de xullo de 2021, prestouse aprobación ao padrón fiscal polo servizo de abastecemento de auga, lixo, sumidoiro e punto limpo sumidoiro incluído o canon da auga correspondente ao período do 2º trimestre do 2021. Conforme o disposto no artigo 102.3 da Lei 58/2003, do 17 de decembro, Xeral Tributaria, nos artigos 24 e seguintes do Real Decreto 939/2005, do 29 de xullo, polo que se aproba o Regulamento Xeral de Recadación, o citado padrón queda exposto ao público aos efectos de presentación das reclamacións que se estimen oportunas, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. O prazo de cobro en período voluntario será de 2 meses, a contar dende o día seguinte á publicación do edicto no BOP. Transcorrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. A falta de pago en período voluntario do canon da auga suporá a exixencia do mesmo directamente ao contribuínte pola vía de constriximento pola Consellería competente en materia de facenda da Xunta de Galicia. Contra as liquidacións incorporadas aos padróns, transcorrido o período de exposición pública, os interesados poderán interpor recurso preceptivo de reposición ante o Sr. alcalde-presidente, como establece o artigo 14.2 do R. D. lexislativo 2/2004 polo que se aproba o texto refundido da Lei de facendas locais. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Indicar tamén que a repercusión do canon da auga poderá ser obxecto de reclamación económico administrativa ante o órgano económico-administrativo da Comunidade Autónoma de Galicia, no prazo dun mes dende que se entenda producida a notificación. Ordes, a 19 de xullo de 2021. O Alcalde-Presidente José Luis Sanjurjo Martínez
22/07/2021 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de levantamento de actas previas á ocupación relativa á expropiación mellora do trazado da dp 2206 pq 0+920 ao 1+220 Rego de Tide (Cedeira) dp 2206

O Pleno da Corporación en sesión celebrada o día 26/03/2021 acordou a aprobación do VIPI/2020 - INVERSIONS VIAS PROVINCIAIS, no que se inclúe a seguinte obra: O citado Plan no que se inclúe a obra anteriormente indicada, foi exposto ao público mediante anuncio publicado no Boletín Oficial da Provincia, non formulándose reclamacións referidas a esta obra. En virtude e en cumprimento do disposto nos artigos 52 da vixente Lei de Expropiación Forzosa do 16 de decembro de 1954 e 56 e seguintes do seu Regulamento, e en uso das facultades que lle confiren os artigos 4.1. d da Lei 7/1985, artigo 2 da Lei de Expropiación Forzosa e artigo 94 do Decreto Lexislativo 781/1986 e art.22.5 da Lei 8/2013 do 28 de xullo, de Estradas de Galicia, convocase aos titulares de bens e dereitos afectados que figuran na relación que a continuación se indica para que comparezan nos lugares, datas e hora que se detallan a continuación, co fin de proceder ao levantamento das Actas Previas para determinar os dereitos afectados, o valor destes e os prexuízos determinantes da rápida ocupación, sen prexuízo de trasladarse ao lugar das fincas se se considera necesario. Data: 29/07/2021 Horario: DE 16:00 A 17:30 Lugar: CASA DO CONCELLO - SALÓN DE PLENOS Concello: CEDEIRA Ao devandito acto deberán acudir os titulares afectados, persoalmente ou ben representados pola persoa debidamente autorizada para actuar no seu nome, achegando os documentos acreditativos da súa titularidade, Documento Nacional de Identidade, Tarxeta do Número de Identificación Fiscal e o último recibo do Imposto sobre Bens Inmobles, podendo facerse acompañar á súa costa, se o estiman oportuno, dos seus Peritos e Notarios. Así mesmo e en cumprimento do establecido no artigo 56 do Regulamento da Lei de Expropiación Forzosa, ábrese información pública durante un prazo de quince días naturais, contados a partir do seguinte da publicación no Boletín Oficial da Provincia ou ata en momento do levantamento do Acta Previa á ocupación correspondente, a fin de que as persoas interesadas poidan formular por escrito, ante a Deputación Provincial (Servizo de Patrimonio e Contratación), Avda. Porto da Coruña nº 2, as alegacións que estimen pertinentes con obxecto de corrixir posibles erros padecidos ao relacionar os bens afectados pola urxente ocupación. A Coruña, 12/07/2021 O PRESIDENTE O SECRETARIO Valentín González Formoso José Luis Almau Supervía
22/07/2021 | Administración LocalMunicipal
Corcubión
Creación dunha bolsa de traballo de Axente de Emprego e Desenvolvemento Local (AEDL).

Por resolución número 346/2021, do 15 de xullo, o alcalde-presidente do Concello de Corcubión, Gloria Mabel Lorincz Marinheiro, resolveu convocar o proceso selectivo a para a formación dunha bolsa de traballo de Axente de Emprego e Desenvolvemento Local (AEDL), para o desempeño das súas funcións no concello de Corcubión. As bases polas que se rexerá o proceso selectivo poden ser concultadas na web municipal: www.corcubion. gal ou no taboleiro da sede electrónica: https://sede.corcubion. gal Corcubión, 19 de xullo de 2021. O alcalde-presidente Manuel Insua Insua
22/07/2021 | Administración LocalMunicipal
Corcubión
Aprobación inicial do expediente de modificación de crédito núm.23/2021 na modalidade de crédito extraordinario

Aprobado o expediente de modificación de crédito núm.23/2021, na modalidade de crédito extraordinario, en sesión plenaria ordinaria celebrada o 15 de xullo e, en cumprimento do disposto no artigo 169.1, por remisión do artigo 177.2 do Real Decreto lexislativo 2/2004, de 5 de marzo, polo que se aproba o Texto refundido da Lei Reguladora das Facendas Locais, sométese o expediente a exposición pública polo prazo de quince días a contar dende o día seguinte á inserción deste anuncio no Boletín Oficial da Provincia de A Coruña, para que os interesados podan examinar o expediente e presentar as reclamacións que estimen oportunas. Transcorrido dito prazo sen que houbese reclamacións ou alegacións, entenderase aprobada definitivamente a modificación de crédito. Corcubión, 19 de xullo do 2021 O Alcalde, Manuel Insua Insua
22/07/2021 | Administración LocalMunicipal
Narón
Secretaría
Listado provisorio admitidos/excluídos para a provisión dunha praza de conserxe (quenda minusvalía)

A Alcaldía do concello en data 16 de xullo de 2021, adoptou a seguinte resolución: Rematado o prazo de presentación de instancias para a provisión de 1 praza de conserxe, publicado no BOE nº 148 de 22-06-2021, a alcaldía, en uso das atribucións conferidas pola lexislación vixente RESOLVE: PRIMEIRO.- Aprobar o listado provisorio de aspirantes admitidos/as e excluídos/as para a provisión de 1 praza de conserxe: SEGUNDO.- Abrir un prazo de 10 días hábiles para presentación de reclamacións. Narón, 16 de xullo de 2021 A alcaldesa Marian Ferreiro Díaz
22/07/2021 | Administración LocalMunicipal
Betanzos
Exposición pública da conta xeral do concello de Betanzos correspondente ao exercicio 2020

En cumprimento de canto dispón o artigo 212 do Texto refundido da Lei reguladora das Facendas Locais aprobado por Real decreto lexislativo 2/2004, do 5 de marzo, e unha vez que foi debidamente informada pola Comisión Especial de Contas, exponse ao público a Conta Xeral correspondente ao exercicio 2020, por un prazo de quince días, durante os cales quen se estime interesado poderá presentar reclamacións, reparos ou observacións que teñan por convenientes. Á súa vez, estará a disposición dos interesados na sede electrónica deste concello (https://sede.betanzos. gal/opencms/es/informacion/tablon/2021/ANUNCIO_PROG_20210716120004462. html) Betanzos, 16 de xullo de 2021 A alcaldesa María Barral Varela
22/07/2021 | Administración LocalMunicipal
Santiago de Compostela
Acción Cultural
Relación provisional de solicitudes admitidas, solicitudes excluídas provisionalmente e excluídas da convocatoria de axudas de apoio a actividades culturais para asociacións 2021

ANUNCIO A concelleira delegada de Acción Cultural, mediante decreto do día 9 de xullo de 2021 (Resolución 2021/6290), acordou, logo de rematar o prazo de presentación de solicitudes para a convocatoria de axudas de apoio a actividades culturais para asociacións 2021, ordear a publicación da relación provisional de solicitudes admitidas (Anexo I), solicitudes excluídas provisionalmente (Anexo II), con indicación da subsanación correspondente, e as solicitudes excluídas (Anexo III), con indicación da causa de exclusión. Os solicitantes excluídos provisionalmente deberán achegar no prazo de 10 días, contados dende o seguinte ao da publicación desta resolución, a documentación necesaria. De non facelo así, teráselles por desistido da súa petición segundo o artigo 68 da Lei 39/2015, dO 1 de outubro, do Procedemento Administrativo Común das Administracións Públicas. A documentación deberá presentarse no Rexistro Xeral do Concello de Santiago de Compostela ou calquera dos medios previstos no artigo 16.4 da Lei 39/2015, dO 1 de outubro, do Procedemento Administrativo Común das Administracións Públicas. Os solicitantes excluídos poden interpoñer recurso potestativo de reposición no prazo dun mes, contado dende o día seguinte ao da publicación no Boletín Oficial da Provincia. Santiago de Compostela, 19 de xullo de 2021. O alcalde Asdo.: Xosé A. Sánchez Bugallo ANEXO I LISTADO SOLICITUDES ADMITIDAS ANEXO II LISTADO SOLICITUDES EXCLUÍDAS PROVISIONALMENTE Lenda: A.–Modelo solicitude Anexo I ou Modelo solicitude Anexo I incompleto. B.–Copia da acta de constitución, estatutos vixentes e inscrición no Rexistro correspondente, para o caso de ser a solicitante una persoa xurídica. C.–Copia do NIF/CIF da solicitante. D.–Certificado do Rexistro correspondente acreditativo da composición do órgano de goberno, para o caso de non ser a solicitante una persoa física. E.–Certificado do acordo do órgano competente para formular a solicitude desta subvención, e se fose o caso, nomeamento de representante, se se trata dunha persoa xurídica. F.–Copia do DNI da persoa que asina a solicitude. G.–Certificado de ausencia de débedas da Axencia Española de Administración Tributaria. H.–Certificado de ausencia de débedas coa Axencia Tributaria de Galicia. I.–Certificado de ausencia de débedas coa Tesourería Xeral da Seguridade Social. K.–Certificado de titularidade do número de conta bancaria da solicitante. ANEXO III LISTADO SOLICITUDES EXCLUIDAS
22/07/2021 | Administración LocalMunicipal
Santiago de Compostela
Acción Cultural
Relación provisional de solicitudes admitidas, solicitudes excluídas provisionalmente e excluídas relativas á convocatoria de axudas de apoio a actividades culturais para o sector profesional 2021

ANUNCIO A concelleira delegada de Acción Cultural, mediante decreto do día 7 de xullo de 2021 (Resolución 2021/6193), acordou, logo de rematar o prazo de presentación de solicitudes para a convocatoria de axudas de apoio a actividades culturais para o sector profesional 2021, ordear a publicación da relación provisional de solicitudes admitidas (Anexo I), solicitudes excluídas provisionalmente (Anexo II), con indicación da subsanación correspondente, e as solicitudes excluídas (Anexo III), con indicación da causa de exclusión. Os solicitantes excluídos provisionalmente deberán achegar no prazo de 10 días, contados dende o seguinte ao da publicación desta resolución, a documentación necesaria. De non facelo así, teráselles por desistido da súa petición segundo o artigo 68 da Lei 39/2015, do 1 de outubro, do Procedemento Administrativo Común das Administracións Públicas. A documentación deberá presentarse no Rexistro Xeral do Concello de Santiago de Compostela ou calquera dos medios previstos no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas. Os solicitantes excluídos poden interpoñer recurso potestativo de reposición no prazo dun mes, contado dende o día seguinte ao da publicación no Boletín Oficial da Provincia. Santiago de Compostela, 19 de xullo de 2021. O alcalde Asdo.: Xosé A. Sánchez Bugallo ANEXO I LISTADO SOLICITUDES ADMITIDAS ANEXO II LISTADO SOLICITUDES EXCLUÍDAS PROVISIONALMENTE Lenda: A.–Modelo solicitude Anexo I ou Modelo solicitude Anexo I incompleto. B.–Copia da acta de constitución, estatutos vixentes e inscrición no Rexistro correspondente, para o caso de ser a solicitante una persoa xurídica. C.–Copia do NIF/CIF da solicitante. D.–Certificado do Rexistro correspondente acreditativo da composición do órgano de goberno, para o caso de non ser a solicitante una persoa física. E.–Certificado do acordo do órgano competente para formular a solicitude desta subvención, e se fose o caso, nomeamento de representante, se se trata dunha persoa xurídica. F.–Copia do DNI da persoa que asina a solicitude. G.–Certificado de ausencia de débedas da Axencia Española de Administración Tributaria. H.–Certificado de ausencia de débedas coa Axencia Tributaria de Galicia. I.–Certificado de ausencia de débedas coa Tesourería Xeral da Seguridade Social. K.–Certificado de titularidade do número de conta bancaria da solicitante. ANEXO III LISTADO SOLICITUDES EXCLUÍDAS
22/07/2021 | Administración LocalMunicipal
Brión
Edicto do padrón fiscal conxunto das taxas polos servizos de subministración de auga, saneamento, depuración de augas residuais e canon de auga, correspondente ao 2.º trimestre de 2021

PADRÓN FISCAL CONXUNTO DAS TAXAS POLOS SERVIZOS DE SUBMINISTRACIÓN DE AUGA, SANEAMENTO, DEPURACIÓN DE AUGAS RESIDUAIS E CANON DA AUGA, CORRESPONDENTE AO 2.º TRIMESTRE DE 2021 Elaborado pola empresa concesionaria dos servizos o padrón fiscal conxunto das taxas por servizos de subministración de auga, saneamento, depuración de augas residuais e canon de auga, correspondente ao 2º TRIMESTRE de 2021, o mesmo estará a disposición do público polo prazo de quince días hábiles, a contar dende o día seguinte ao da publicación do presente anuncio no BOP, nas oficinas da Casa do Concello de 9 a 14 horas e na oficina de Espina & Delfín, S. L. sita en Urb. Agronovo, 126 baixo, Brión, en horario de 9.30 a 13.30 e de 15.30 a 18.30 horas, de luns a xoves e o venres de 9.00 a 13.30 horas, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. alcalde o recurso de reposición previo ao contencioso-administrativo previsto no art.14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, nos termos previstos en dito precepto. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria. O pagamento poderá efectuarse nas oficinas da empresa Espina & Delfín, abertas ao público de 9.30 a 13.30 e de 15.30 a 18.30 horas, de luns a xoves, e de 9.00 a 13.30 horas o venres, en período voluntario dende o 1 de agosto de 2021 ata o día 1 de outubro de 2021. Transcorrido o período voluntario de pago establecido, as débedas pendentes exixiranse pola vía de constrinximento coa recarga de prema, os xuros de mora e as custas que se produzan. A falta de pagamento no período voluntario sinalado suporá a exixencia do canon da auga directamente ao contribuínte, pola vía de constrinximento, pola consellería competente en materia de facenda da Xunta de Galicia; a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. Brión, 19 de xullo de 2021. O alcalde Pablo Lago Sanmartín.
22/07/2021 | Administración LocalMunicipal
Boiro
Exposición pública conta xeral 2020

Formulada e rendida a CONTA XERAL do exercicio de 2020, integrada polas contas e estados ós que fai referencia o artigo 209 do RDLex.2/2004, de 5 de marzo, Texto Refundido da Lei Reguladora das Facendas Locais, e informada favorablemente o día 15 de xullo de 2021 pola Comisión Informativa Especial de Contas, exponse ó público, cos documentos que a xustifican, polo prazo de quince días, durante os cales os interesados poderán presentar as reclamacións, reparos ou observacións que estimen convenientes, de conformidade co disposto no artigo 212.3 do citado texto legal e demais disposicións concordantes. Boiro, 19 de xullo de 2021 O Alcalde-Presidente José Ramón Romero García
22/07/2021 | Administración LocalMunicipal
Teo
Delegación de Alcaldía

ASUNTO: Delegación Alcaldía 01/08/2021 a 15/08/2021 EXPEDIENTE: 2021/G003/000882 Tendo previsto ausentarme do termo municipal con motivo do goce dun período de vacacións entre os días 1 e 15 de agosto de 2021, ambos incluídos, e, de conformidade co previsto nos arts.23.3 da Lei 7/85, do 2 de abril, reguladora das bases do réxime local, e arts.44 e 47 do R. D. 2586/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, pola presente, Primeiro.- Delegar en D.ª Uxía Lemus de la Iglesia, como primeira tenente de alcalde, a totalidade das funcións que corresponden á Alcaldía, do día 1 ao 15 de agosto de 2021, ámbolos dous incluídos. Segundo.- A delegación conferida poderá revocarse en calquera momento pola Alcaldía. Terceiro.- Notificar a presente resolución á interesada e dar conta da mesma ao Pleno da Corporación na primeira sesión ordinaria que se celebre. Teo, 19 de xullo de 2021 O alcalde, A secretaria acctal., que dou fe Rafael Carlos Sisto Edreira Mª Elena Sueiro Fernández
26/07/2021 | Administración LocalMunicipal
Negreira
Vehículo abandonado

Intentada no seu día notificación ao interesado que se menciona, por correo certificado no domicilio que consta no procedemento incoado, sen que se puidese practicar pola circunstancia recollida no referido expediente, conforme ao disposto no art.44 da Lei 39/2015, do 1 de outubro, de procedemento administrativo común das administración públicas, procede garantir o trámite da notificación, mediante a publicación no BOP e no taboleiro de edictos do Concello, do presente anuncio, así: formúlaselle o requirimento de que proceda a retirar o vehículo do lugar onde se atopa estacionado neste Concello, no prazo de un mes, contado a partir da publicación do presente anuncio no BOP da Coruña. Formúlase expresamente a advertencia de que, no caso contrario, procederase ao seu tratamento como residuo doméstico sólido urbano nos termos aos que alude o artigo 106 do Real Decreto Lexislativo 6/2015, de 30 de outubro, polo que se aproba o texto refundido da Lei sobre tráfico, circulación de vehículos a motor e seguridade vial. O que comunico aos efectos oportunos. En Negreira, 21 de xullo de 2021. O alcalde. Ricardo Damian Colomina Yriarte
26/07/2021 | Administración LocalMunicipal
Noia
Administración Financeira. Intervención
Aprobación definitiva do crédito extraordinario 3/2021 do orzamento municipal de 2021

ANUNCIO DE APROBACIÓN DEFINITIVA ASUNTO: APROBACIÓN DEFINITIVA DO CRÉDITO EXTRAORDINARIO 3/2021 DO ORZAMENTO MUNICIPAL DE 2021, FINANCIADO CON REMANENTE DE TESOURERÍA PARA GASTOS XERAIS. En cumprimento do artigo 169.1, por remisión do 177.2, do Texto Refundido da Lei Reguladora das Facendas Locais aprobado polo Real Decreto Lexislativo 2/2004, do 5 de marzo, en tanto non se presentaron alegacións durante o prazo de exposición ao público, o acordo plenario de aprobación inicial, adoptado en data 25 de xuño de 2021, do crédito extraordinario núm.3/2021, financiado con cargo a remanente líquido de tesouraría para gastos xerais, este queda automaticamente elevado a definitivo. Faise público o resumo por capítulos do estado de ingresos e gastos trala aprobación do devandito expediente: Contra o presente acordo, en virtude do disposto no artigo 171 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, do 13 de xullo, Reguladora de devandita Xurisdición. Sen prexuízo diso, a tenor do establecido no artigo 171.3 Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo, a interposición de devandito recurso non suspenderá por si soa a efectividade do acto ou acordo impugnado. Noia, 23 de xullo de 2021. O alcalde José Santiago Freire Abeijón
26/07/2021 | Administración LocalMunicipal
Muros
Delegación para celebrar voda - exp. matrimonio civil 37/21

A Sra. Alcaldesa do Concello de Muros, o 20 de xullo de 2021, ditou a seguinte resolución: En Muros, na data que figura na marxe, a Sra. alcaldesa do Concello Da. Yeney Tobares Tony, dita a seguinte resolución: 1º Delego na concelleira desta Corporación D. Osmany Lopez Jurado Porriño a facultade para autorizar o matrimonio civil entre DALIA MARIA RAMON ERNESTO OTELEA SILO. e DIMAS JESUS ANIEVAS INDALECIO. (exp. matrimonio Civil 37/21), que se vai celebrar na Casa do Concello ás trece horas e trinta minutos do 7 de agosto de 2021.2º Notificar este acordo á concelleira autorizada, que logo da celebración do matrimonio deberá devolver o expediente a esta Alcaldía para a súa remisión ao Rexistro Civil, sen demora. Asinado dixitalmente na marxe pola alcaldesa Dª María Inés Monteagudo Romero, ante min secretaria María Ofir Aboy García.” Muros, 20 de xullo de 2021 A alcaldesa, María Inés Monteagudo Romero
26/07/2021 | Administración LocalMunicipal
Miño
Aprobación inicial da modificación da ordenanza fiscal número 22 reguladora da taxa pola prestación do servizo da escola infantil do Concello de Miño

O Pleno da Corporación municipal do Concello de Miño, na sesión ordinaria celebrada o día 17 de xuño de 2021, acordou a aprobación inicial da modificación da seguinte ordenanza fiscal: - Ordenanza fiscal número 22, reguladora da taxa pola prestación do servizo da escola infantil. De conformidade co establecido no artigo 49) da Lei 7/85, de 2 de abril, reguladora das Bases do Réxime Local, o expediente de referencia queda sometido a información pública e audiencia ós interesados polo prazo de 30 días hábiles, contados a partir do día seguinte da publicación deste anuncio no Boletín Oficial da Provincia, podendo os interesados examinar dito expediente nas oficinas municipais, situadas na rúa Carreira, n.º 38, dende as 9.00 ata as 14.00 horas, e presentar as alegacións que consideren oportunas. No caso de que non se presentase ningunha reclamación, o acordo elevarase automaticamente a definitivo, sen necesidade de acordo plenario. Miño, 20 de xullo de 2021 O alcalde Manuel Vázquez Faraldo
26/07/2021 | Administración LocalMunicipal
Zas
Anuncio publicación definitiva: MC 7/2021. CE financiado con RLTGG para Campo da Feira de Baio

Aprobado inicialmente polo Pleno da Corporación na Sesión ordinaria celebrada o día 11 de xuño de 2021 a aprobación provisional do expediente MC 7/2021 de modificación do orzamento do exercicio mediante crédito extraordinario, e trancorrido o prazo de exposición pública sen que se teñan presentado reclamacións en cumprimento do disposto no art 177 en relación co 169 do Real Decreto Lexislativo 2/2004, de 5 de marzo, entendese elevado a definitivo, e faise público o resumo por capítulos do estado de Ingresos e de gastos trala aprobación do devandito expediente que é o seguinte. En Zas, a 20 de xullo de 2021 O Alcalde, Asdo. Manuel Muiño Espasandín